CELEX: 42008X1230(02)
Language: mt
Date: 2008-12-30 00:00:00
Title: Ir-Regolament Nru. 102 tal-Kummissjoni Ekonomika għall-Ewropa tan-Nazzjonijiet Uniti (UN/ECE) — Dispożizzjonijiet uniformi dwar l-approvazzjoni ta’ I. Close-coupling device (CCD) II. Vetturi fir-rigward tat-twaħħil ta’ tip ta’ CCD approvat

30.12.2008   
               
               
                  MT
               
               
                  Il-Ġurnal Uffiċjali ta’ l-Unjoni Ewropea
               
               
                  L 351/44
               
             
      It-testi oriġinali biss tal-UN/ECE għandhom effett legali skont il-liġi pubblika internazzjonali. L-istatus u d-data tad-dħul fis-seħħ ta’ dan ir-Regolament għandhom jiġu vverifikati mal-aħħar verżjoni tad-dokument ta’ status tal-UN/ECE, TRANS/WP.29/343, disponibbli fuq: http://www.unece.org/trans/main/wp29/wp29wgs/wp29gen/wp29fdocstts.html.
      Ir-Regolament Nru. 102 tal-Kummissjoni Ekonomika għall-Ewropa tan-Nazzjonijiet Uniti (UN/ECE) — Dispożizzjonijiet uniformi dwar l-approvazzjoni ta’
      
                  I.
               
               
                  Close-coupling device (CCD)
               
            
                  II.
               
               
                  Vetturi fir-rigward tat-twaħħil ta’ tip ta’ CCD approvat
               
            Data tad-dħul fis-seħħ: 13 ta’ Diċembru 1996
      KONTENUT
      REGOLAMENT
      
                  1.
               
               Ambitu tal-applikazzjoni
               
            
                  2.
               
               Definizzjonijiet
               
            SEZZJONI I
      
                  3.
               
               Applikazzjoni għall-approvazzjoni
               
            
                  4.
               
               Approvazzjoni
               
            
                  5.
               
               Speċifikazzjonijiet
               
            
                  6.
               
               Modifika tat-tip ta’ CCD u estensjoni tal-approvazzjoni
               
            
                  7.
               
               Konformità tal-produzzjoni
               
            
                  8.
               
               Penali għan-nuqqas ta’ konformità tal-produzzjoni
               
            
                  9.
               
               Twaqqif tal-produzzjoni b’mod definittiv
               
            
                  10.
               
               Ismijiet u indirizzi tas-servizzi tekniċi responsabbli biex iwettqu t-testijiet tal-approvazzjoni u tad-dipartimenti amministrattivi
               
            SEZZJONI II
      
                  11.
               
               Applikazzjoni għall-approvazzjoni
               
            
                  12.
               
               Approvazzjoni
               
            
                  13.
               
               Rekwiżiti fir-rigward tat-twaħħil ta’ CCD approvat
               
            
                  14.
               
               Modifiki tat-tip ta’ vettura u estensjoni tal-approvazzjoni
               
            
                  15.
               
               Konformità tal-produzzjoni
               
            
                  16.
               
               Penali għan-nuqqas ta’ konformità tal-produzzjoni
               
            
                  17.
               
               Twaqqif tal-produzzjoni b’mod definittiv
               
            
                  18.
               
               Ismijiet u indirizzi tas-servizzi tekniċi responsabbli biex iwettqu t-testijiet tal-approvazzjoni u tad-dipartimenti amministrattivi
               
            ANNESSI
      
                  Anness I —
               
               Komunikazzjoni (Sezzjoni I)
               
            
                  Anness II —
               
               Komunikazzjoni (Sezzjoni II)
               
            
                  Anness III —
               
               Eżempju tal-marka tal-approvazzjoni
               
            
                  Anness IV —
               
               Rekwiżiti fir-rigward tat-testijiet u l-prestazzjoni
               
            1.   AMBITU TAL-APPLIKAZZJONI
      1.1.   Dan ir-Regolament japplika għal vetturi tal-kategoriji N2, N3, O3 u O4.
      2.   DEFINIZZJONIJIET
      2.1.   Għall-iskopijiet ta’ dan ir-Regolament:
      2.1.1.   “Close-coupling device (CCD)” ifisser apparat li jipprovdi b’mod awtomatiku spazju suffiċjenti bejn il-korpi ta’ vetturi tal-irmunkar u t-trejlers jekk ikun meħtieġ spazju addizzjonali waqt moviment angolari bejniethom. Coupling devices li m’ għandhomx effett ta’ aġġustazzjoni fuq it-tulijiet u/jew l-angoli fi ħdan l-apparat mhumiex koperti b’dan ir-Regolament;
      2.1.2.   “Approvazzjoni ta’ apparat” tfisser l-approvazzjoni ta’ tip ta’ close-coupling device li jikkonforma mar-rekwiżiti stipulati fis-Sezzjoni I hawn isfel;
      2.1.3.   “Approvazzjoni ta’ vettura” tfisser l-approvazzjoni ta’ vettura fir-rigward tat-twaħħil ta’ close-coupling device approvat;
      2.1.4.   “Tip ta’ vettura” jfisser vetturi li ma jvarjawx b’mod sinifikanti minn xulxin f’aspetti importanti bħal:
      2.1.4.1.   L-għamla u t-tip tal-close-coupling device;
      2.1.4.2.   It-tul u l-wisa’ tal-vettura;
      2.1.4.3.   Il-piż tal-vetturi;
      2.1.4.4.   Il-punti tat-tqabbid tal-close-coupling device;
      2.1.4.5.   Id-deskrizzjoni tal-vettura (eż. trakk, trakter, trejler, semi-trejler, trejler bil-fus fiċ-ċentru);
      2.1.4.6.   L-apparat tal-istering (eż. apparat awżiljari tal-istering, apparat tal-istering tat-trejler).
      2.1.5.   “Tip ta’ close-coupling device” ifisser apparat li ma jvarjawx minn xulxin f’aspetti importanti bħal:
      2.1.5.1.   L-għamla u t-tip tal-apparat;
      2.1.5.2.   Il-prinċipju tat-tħaddim;
      2.1.5.3.   Il-mod kif jitqabbdu mal-vetturi;
      2.1.5.4.   Il-qisien globali fl-inqas u l-akbar estensjoni;
      2.1.5.5.   Il-limiti tal-angoli tat-tħaddim;
      2.1.5.6.   Il-karatteristiċi ċinematiċi fir-rigward tal-angoli tal-artikolazzjoni;
      2.1.6.   “Proċedura ta’ coupling awtomatiku” Proċedura ta’ coupling tkun awtomatika jekk it-treġġigħ lura tal-vettura tal-irmunkar kontra t-trejler ikun biżżejjed biex jtattiva kompletament u b’mod xieraq il-coupling u jorbtu b’mod awtomatiku u biex jindika l-attivazzjoni korretta tal-apparat tas-sigurtà mingħajr ebda intervent estern.
      
         SEZZJONI I
      
      APPROVAZZJONI TA’ CLOSE-COUPLING DEVICE (CCD)
      3.   APPLIKAZZJONI GĦALL-APPROVAZZJONI
      3.1.   L-applikazzjoni għall-approvazzjoni ta’ close-coupling device (CCD) għandha tiġi sottomessa mill-manifattur tal-CCD jew mir-rappreżentant akkreditat tiegħu.
      3.2.   Hija għandha tkun akkumpanjata minn:
      3.2.1.   Fi tliet kopji, deskrizzjoni dettaljata u disinni fuq skala dimensjonata b’mod sħiħ tal-CCD u l-metodu tal-installazzjoni. Id-dokumenti sottomessi jridu juru għas-sodisfazzjon tal-awtorità kompetenti li l-CCD se jiffunzjona b’mod affidabbli u mingħajr periklu.
      3.2.2.   Kampjun tat-tip ta’ CCD li jrid jiġi approvat;
      3.2.3.   Flimkien mas-servizz tekniku responsabbli biex iwettaq it-testijiet tal-approvazzjoni għandha tintgħażel kombinazzjoni ta’ vetturi li jirrappreżentaw il-kundizzjoni tal-agħar każ, mgħammra bil-CCD li jrid jiġi approvat, billi jiġu kkunsidrati aspetti bħas-sospensjoni, il-piż massimu permissibbli, id-distanza bejn il-fus ta’ quddiem u dak ta’ wara f’vettura, in-numru u l-pożizzjonijiet tal-fusijiet u l-pożizzjonijiet estremi tal-close coupling-device. Għandha tiġi pprovduta iżjed minn kombinazzjoni waħda ta’ vetturi, jekk ikun meħtieġ mis-servizz tekniku.
      3.3.   L-awtorità kompetenti għandha tivverifika l-eżistenza ta’ arranġamenti sodisfaċenti biex jiġi assigurat kontroll effettiv tal-konformità tal-proċeduri qabel ma tingħata l-approvazzjoni tat-tip.
      4.   APPROVAZZJONI
      4.1.   Il-partijiet kollha meħtieġa għall-installazzjoni u t-tħaddim mingħajr periklu ta’ close-coupling device (eż. partijiet soġġetti għall-forzi tal-irmunkar u/jew tal-istering imwaħħla max-xażi tal-vettura tal-irmunkar jew it-trejler, u s-sistemi ta’ kontroll) huma soġġetti għall-approvazzjoni tat-tip.
      4.2.   Jekk il-CCD sottomess għall-approvazzjoni skont dan ir-Regolament jissodisfa r-rekwiżiti tal-paragrafu 5 hawn isfel, dak it-tip ta’ CCD għandu jiġi approvat.
      4.3.   Għandu jiġi assenjat numru tal-approvazzjoni għal kull tip approvat. L-ewwel żewġ numri tiegħu (00 għar-Regolament fil-forma preżenti tiegħu) għandhom jindikaw is-serje tal-emendi li tinkorpora l-iżjed emendi tekniċi riċenti importanti li saru għar-Regolament fiż-żmien tal-ħruġ tal-approvazzjoni. L-istess Parti Kontraenti ma tistax tassenja l-istess numru lil tip ieħor ta’ CCD.
      4.4.   L-avviż tal-approvazzjoni jew tal-estensjoni jew tar-rifjut tal-approvazzjoni ta’ tip ta’ CCD skont dan ir-Regolament għandu jiġi kkomunikat lill-Partijiet Kontraenti li jkunu qegħdin japplikaw dan ir-Regolament, permezz ta’ formola li tikkonforma mal-mudell fl-Anness I għal dan ir-Regolament.
      4.5.   Ma’ kull CCD li jikkonforma ma’ tip ta’ vettura approvat skont dan ir-Regolament, għandha titwaħħal b’mod sikur, ċar u aċċessibbli faċilment kif speċifikat fil-formola tal-approvazzjoni, marka ta’ approvazzjoni internazzjonali li tikkonsisti minn:
      4.5.1.   Ċirku madwar l-ittra “E” segwit min-numru li jidentifika l-pajjiż li jkun tal-approvazzjoni (1);
      4.5.2.   In-numru ta’ dan ir-Regolament, segwit mill-ittra “R”, daxx u n-numru tal-approvazzjoni fuq il-lemin taċ-ċirku preskritt fil-paragrafu 4.5.1.
      4.6.   Il-marka tal-approvazzjoni trid tkun tidher b’mod ċar u m’għandhiex titħassar.
      4.7.   Anness III għal dan ir-Regolament jagħti eżempji ta’ arranġamenti tal-marki tal-approvazzjoni.
      5.   SPEĊIFIKAZZJONIJIET
      5.1.   Ġenerali
      5.1.1.   Il-CCD għandu jkun iddisinjat, mibni u assemblat b’mod li vettura mgħammra bil-CCD tikkonforma mar-rekwiżiti ta’ dan ir-Regolament f’kundizzjonijiet normali ta’ użu tat-triq. Il-coupling devices infushom iridu jikkonformaw mar-rekwiżiti tekniċi tar-Regolament Nru. 55. Għandhom jiġu kkunsidrati forzi addizzjonali li jistgħu jkunu kkawżati mill-CCD assemblat waqt li jkun qiegħed jaħdem.
      5.1.2.   It-tħaddim tal-CCD għandu jkun awtomatiku. Anki l-moviment b’lura tal-kombinazzjoni close-coupled trid tkun possibbli mingħajr ebda azzjoni manwali fil-CCD.
      5.1.3.   B’mod partikolari, il-CCD għandu jkun iddisinjat, mibni u assemblat b’mod li jkun jiflaħ għat-tensjonijiet, il-korrużjoni u l-użu maż-żmien li jista’ jkun soġġett għalihom (eż. vibrazzjoni, umdità, temperaturi estremi).
      5.1.4.   Il-CCD għandu jippermetti lill-vetturi jivvjaġġaw f’linja dritta fuq triq lixxa, mingħajr ma jiġi applikat xi sforz anormali għall-kontroll tal-istering, kemm ’il quddiem kif ukoll lura.
      5.1.5.   Qtugħ fis-sistema
      5.1.5.1.   Kwalunkwe qtugħ fis-sistema tal-elettriku u/jew qtugħ fis-sistema ta’ kontroll tal-CCD, waqt li l-vettura tkun għadha taħdem, għandha ġġiegħel lill-coupling jestendi u jibqa’ f’dik il-pożizzjoni. Is-separazzjoni tal-vettura tal-irmunkar u t-trejler trid tiġi evitata b’mezzi mekkaniċi f’kull kundizzjoni ta’ użu.
      5.1.5.2.   Kwalunkwe qtugħ fis-sistema elettrika u/jew fis-sistema ta’ kontroll irid jiġi indikat lis-sewwieq permezz ta’ sinjal akustiku u sinjal viżwali.
      5.1.6.   Meta l-vetturi jkunu weqfin, ma jista’ jsir ebda moviment mhux ikkontrollat tal-CCD u taħt l-ebda ċirkustanza, inkluż l-ipparkjar għal ħin twil f’telgħa.
      5.1.7.   Moviment mhux awtomatiku tal-CCD jista’ jkun possibbli biss waqt li l-vettura tal-irmunkar tkun wieqfa. Mal-unità ta’ kontroll għandu jkun hemm struzzjoni mwaħħla b’mod permanenti biex jiġi applikat il-brejk tal-ipparkjar.
      5.1.7.1.   Din l-operazzjoni għandha tkun ikkontrollata permezz ta’ unità ta’ kontroll doppja.
      5.1.7.2.   Din l-unità ta’ kontroll trid tkun imwaħħla barra l-kabina tas-sewwieq u għandha tkun f’pożizzjoni li l-operatur ma jitqegħidx f’periklu mill-moviment tat-trejler u jkun jista’ jara ż-żona ta’ periklu mad-daqqa ta’ għajn.
      5.1.7.3.   M’għandux ikun possibbli li l-unità ta’ kontroll tiġi msakkra fil-pożizzjoni ta’ tħaddim jew li tiġi mħaddma b’mod aċċidentali.
      5.1.7.4.   Iċ-ċaqliq tat-trejler għandu jseħħ mingħajr skossi, b’veloċità ta’ mhux aktar minn 50 mm/sek.
      5.1.7.5.   Ir-rilaxx ta’ kontroll irid iwaqqaf il-moviment b’mod immedjat.
      5.1.8.   Iċ-ċaqliq ’il quddiem tal-vettura tal-irmunkar m’għandux jirriżulta fiċ-ċaqliq lura tat-trejler fir-rigward tal-wiċċ tat-triq.
      Iċ-ċaqliq lura tat-trejler ta’ mhux aktar minn 30 mm huwa permess biss għal skopijiet ta’ qalba u reazzjoni.
      5.1.9.   Il-CCD irid jerġa’ lura għall-iqsar pożizzjoni ta’ tħaddim normali tiegħu ’il quddiem wara moviment angulari relattiv bejn il-vettura tal-irmunkar u t-trejler, skont l-Anness IV.
      5.1.10.   It-tħaddim tal-CCD m’għandux jinterferixxi mal-istabilità dinamika tal-kombinazzjoni. Dan ir-rekwiżit għandu jiġi ċċekkjat waqt it-testijiet deskritti fl-Anness IV.
      5.1.11.   Il-CCD għandu jkun iddisinjat b’mod li jippermetti lill-vetturi jiġu coupled jew uncoupled. L-operazzjonijiet kollha ta’ coupling għandhom ikunu awtomatiċi, fosthom il-kontrolli mekkaniċi u l-partijiet soġġetti għall-forzi tal-irmunkar u/jew tal-istering. L-attivazzjoni korretta tas-sistema pożittiva tal-illokkjar trid tiġi indikata jew tkun faċilment viżibbli mill-ġenb tal-vettura mal-coupling device. Inkella, trid tiġi installata indikazzjoni mill-bogħod fil-kabina tax-xufier. Huwa permess coupling manwali tal-kejbils ta’ kontroll u tal-provvista tal-elettriku bil-kundizzjoni li l-kollegamenti jkunu aċċessibbli faċilment minn pożizzjoni bilwieqfa u l-kombinazzjoni tkun tista’ tinstaq mingħajr periklu, mingħajr ma jkunu mqabbda dawn il-kejbils.
      5.1.12.   Meta jiġi attivat, il-CCD irid huwa stess jipprovdi tal-anqas il-moviment angolari li ġej:
      
                   
               
               
                  Trejler sħiħ
               
               
                  Trejler bil-fus fiċ-ċentru
               
               
                  Nofs trejler
               
            
                  orizzontali
               
               
                  ±60 °
               
               
                  ±90 °
               
               
                  ±90 °
               
            
                  vertikali
               
               
                  ±20 °
               
               
                  ±15 °
               
               
                  ±12 °
               
            
                  tal-assi
               
               
                  ±15 °
               
               
                  ±15 °
               
               
                  —
               
            5.1.13.   Fil-każ ta’ CCDs idrawliċi jew pnewmatiċi, sinjal viżwali għandu jindika li l-CCD ikun wasal biex jilħaq l-estensjoni massima tiegħu. Dan is-sinjal jista’ jkun l-istess bħas-sinjal viżwali msemmi fil-paragrafu 5.1.5.2.
      5.1.14.   Il-CCD għandu jkun iddisinjat b’mod li meta jsir coupling f’angolu bejn il-vettura tal-irmunkar u t-trejler li jkun differenti minn dak meta jkun uncoupled, ma jseħħx ċaqliq aċċidentali tat-trejler jew funzjonament ħażin tal-CCD.
      5.1.15.   Għandha titwaħħal pjanċa li tispeċifika l-piż massimu tal-vettura tal-irmunkar u t-trejler, il-punti kollha ta’ lubrikazzjoni u l-frekwenza tal-lubrikazzjoni, b’mod li din tkun tidher sewwa anki meta t-trejler ikun coupled.
      5.2.   Testijiet
      It-testijiet li il-CCD għandu jgħaddi minnhom għall-approvazzjoni huma deskritti fl-Anness IV għal dan ir-Regolament.
      6.   MODIFIKA TAT-TIP TA’ CCD U ESTENSJONI TAL-APPROVAZZJONI
      6.1.   Kwalunkwe modifika tat-tip ta’ CCD għandha tiġi nnotifikata lid-dipartiment amministrattiv li jkun approva t-tip ta’ CCD. Id-dipartiment imbagħad jista’ jew:
      6.1.1.   Jikkunsidra li mhuwiex probabbli li l-modifiki li saru jkollhom xi effett negattiv apprezzabbli u li l-apparat xorta waħda jkun għadu konformi mar-rekwiżiti; jew
      6.1.2.   Jitlob rapport ieħor tat-test mis-servizz tekniku responsabbli għat-twettiq tat-testijiet.
      6.2.   Il-konferma jew ir-rifjut tal-approvazzjoni, fejn tiġi speċifikata l-modifika, għandha tiġi kkomunikata bil-proċedura speċifikata fil-paragrafu 4.3. hawn fuq lill-Partijiet Kontraenti li jkunu qegħdin japplikaw dan ir-Regolament.
      6.3.   L-awtorità kompetenti li toħroġ estensjoni tal-approvazzjoni għandha tassenja numru serjali għal tali estensjoni u tinforma biha lill-Partijiet l-oħra għall-Ftehim tal-1958 li jkunu qegħdin japplikaw dan ir-Regolament, permezz ta’ formola ta’ komunikazzjoni li tikkonforma mal-mudell fl-Anness I għal dan ir-Regolament.
      7.   KONFORMITÀ TAL-PRODUZZJONI
      7.1.   Kull CCD approvat skont dan ir-Regolament għandu jkun immanifatturat b’mod li jikkonforma mat-tip approvat billi jissodisfa r-rekwiżiti stipulati fil-paragrafu 5 hawn fuq.
      7.2.   Sabiex jiġi vverifikat li r-rekwiżiti tal-paragrafu 7.1. huma osservati, għandhom jitwettqu kontrolli xierqa tal-produzzjoni:
      7.3.   Id-detentur tal-approvazzjoni għandu, b’mod partikolari:
      7.3.1.   jassigura li jeżistu proċeduri għall-kontroll effettiv tal-kwalità tal-prodotti;
      7.3.2.   ikollu aċċess għall-apparat ta’ kontroll neċessarju biex tiġi ċċekkjata l-konformità ma’ kull tip approvat;
      7.3.3.   jassigura li l-informazzjoni tar-riżultati tat-testijiet tiġi rrekordjata u li d-dokumenti relatati jibqgħu disponibbli għal perjodu li għandu jiġi stabbilit bi ftehim mas-servizz amministrattiv;
      7.3.4.   janalizza r-riżultati ta’ kull tip ta’ test, bl-għan li jivverifika u jassigura l-istabilità tal-karatteristiċi tal-prodott, filwaqt li jagħmel konċessjoni għall-varjazzjoni fil-produzzjoni industrijali;
      7.3.5.   jassigura li, għal kull tip ta’ prodott, jitwettqu numru suffiċjenti ta’ kontrolli u testijiet, f’konformità mal-proċeduri approvati mill-awtorità kompetenti;
      7.3.6.   jassigura li kwalunkwe ġbir ta’ kampjuni jew ta’ partijiet li juri nuqqas ta’ konformità fit-tip ta’ test inkwistjoni għandu jwassal għal teħid ieħor ta’ kampjuni u għal test ieħor. Għandhom jittieħdu l-passi kollha neċessarji biex terġa’ tiġi stabbilita l-konformità tal-produzzjoni korrispondenti.
      7.4.   L-awtorità kompetenti li tkun tat l-approvazzjoni tat-tip tista’ fi kwalunkwe ħin tivverifika l-metodi ta’ kontroll tal-konformità applikabbli għal kull unità tal-produzzjoni.
      7.4.1.   F’kull spezzjoni, għandhom jiġu ppreżentati l-kotba tat-testijiet u r-rekords tal-isħarriġ tal-produzzjoni lill-ispettur li jkun qiegħed jagħmel iż-żjara.
      7.4.2.   L-ispettur jista’ jieħu kampjuni fuq bażi każwali biex jiġu ttestjati fil-laboratorju tal-manifattur. In-numru minimu ta’ kampjuni jista’ jiġi determinat fid-dawl tar-riżultati tal-kontrolli tal-manifattur innifsu.
      7.4.3.   Fejn il-livell tal-kwalità ma jidhirx sodisfaċenti jew fejn tinħass il-ħtieġa li tiġi vverifikata l-validità tat-testijiet imwettqa fl-applikazzjoni tal-paragrafu 7.4.2. hawn fuq, l-ispettur għandu jagħżel kampjuni, sabiex jintbagħtu lis-servizz tekniku li jkun għamel it-testijiet għall-approvazzjoni tat-tip.
      7.4.4.   L-awtorità kompetenti tista’ twettaq kwalunkwe test preskritt f’dan ir-Regolament.
      7.4.5.   Il-frekwenza normali tal-ispezzjonijiet awtorizzati mill-awtorità kompetenti għandha tkun darba kull sentejn. F’każ fejn jiġu rrekordjati riżultati negattivi waqt waħda minn dawn iż-żjarat, l-awtorità kompetenti għandha tassigura li jittieħdu l-passi kollha neċessarji biex terġa’ tiġi stabbilita l-konformità tal-produzzjoni fl-inqas żmien possibbli.
      8.   PENALI GĦAN-NUQQAS TA’ KONFORMITÀ TAL-PRODUZZJONI
      8.1.   L-approvazzjoni mogħtija fir-rigward ta’ tip ta’ CCD, skont dan ir-Regolament, tista’ tiġi rtirata jekk ir-rekwiżiti stipulati fil-paragrafu 5 hawn fuq ma jiġux osservati.
      8.2.   Jekk Parti Kontraenti għall-Ftehim tal-1958 li tkun qiegħda tapplika dan ir-Regolament tirtira applikazzjoni li tkun tat qabel, hija għandha tgħarraf immedjatament b’dan lill-Partijiet Kontraenti l-oħrajn għall-Ftehim li jkunu qegħdin japplikaw dan ir-Regolament, permezz ta’ formola ta’ komunikazzjoni li tikkonforma mal-mudell fl-Anness I għal dan ir-Regolament.
      9.   TWAQQIF TAL-PRODUZZJONI B’MOD DEFINITTIV
      9.1.   Jekk id-detentur tal-approvazzjoni jieqaf kompletament milli jimmanifattura tip ta’ CCD approvat skont dan ir-Regolament, huwa għandu jinforma b’dan lill-awtorità li tat l-approvazzjoni, li min-naħa tagħha għandha tinforma lill-Partijiet l-oħrajn għall-Ftehim tal-1958 li jkunu qegħdin japplikaw dan ir-Regolament, permezz ta’ formola ta’ komunikazzjoni li tikkonforma mal-mudell fl-Anness I għal dan ir-Regolament.
      10.   ISMIJIET U INDIRIZZI TAS-SERVIZZI TEKNIĊI RESPONSABBLI BIEX IWETTQU T-TESTIJIET TAL-APPROVAZZJONI U TAD-DIPARTIMENTI AMMINISTRATTIVI
      10.1.   Il-Partijiet għall-Ftehim li jkunu qegħdin japplikaw dan ir-Regolament għandhom jikkomunikaw lis-segretarjat tan-Nazzjonijiet Uniti l-ismijiet u l-indirizzi tas-servizzi tekniċi responsabbli biex iwettqu t-testijiet tal-approvazzjoni u tad-dipartimenti amministrattivi li jagħtu l-approvazzjoni u li lilhom iridu jintbagħtu l-formoli li jiċċertifikaw l-approvazzjoni jew l-estensjoni jew ir-rifjut jew l-iritirar tal-approvazzjoni jew it-twaqqif tal-produzzjoni b’mod definittiv.
      
         SEZZJONI II
      
      APPROVAZZJONI TA’ VETTURI FIR-RIGWARD TAT-TWAĦĦIL TA’ TIP TA’ CCD APPROVAT
      11.   APPLIKAZZJONI GĦALL-APPROVAZZJONI
      11.1.   L-applikazzjoni għall-approvazzjoni ta’ tip ta’ vettura fir-rigward tat-twaħħil ta’ CCD ta’ tip approvat għandha tiġi sottomessa mill-manifattur tal-vettura jew mir-rappreżentant akkreditat tiegħu.
      11.2.   Hija għandha tkun akkumpanjata minn tliet kopji tad-dokumenti hawn taħt imsemmija u d-dettalji li ġejjin:
      11.3.   Deskrizzjoni dettaljata tat-tip ta’ vettura u tal-partijiet tal-vettura mqabbdin mal-CCD, fosthom disinn bil-qisien tal-punti tat-tqabbid u t-tagħrif u d-dokumenti msemmija fl-Anness II.
      11.4.   Fuq talba tal-awtorità kompetenti, għandha tiġi pprovduta wkoll il-formola tal-approvazzjoni (jiġifieri l-formola indikata fl-Anness I għal dan ir-Regolament) għal kull tip ta’ CCD.
      11.5.   Għandha tiġi ppreżentata lis-servizz tekniku li jwettaq it-test tal-approvazzjoni, vettura rappreżentattiva tat-tip ta’ vettura li trid tiġi approvata, mgħammra b’CCD.
      11.5.1.   Tista’ tiġi aċċettata vettura li ma jkollhiex il-komponenti kollha relatati mat-tip, bil-kundizzjoni li l-applikant ikun jista’ juri għas-sodisfazzjon tal-awtorità kompetenti, li n-nuqqas tal-komponenti mħollija barra m’għandu ebda effett fuq ir-riżultati tal-ispezzjonijiet għal dak li għandu x’jaqsam mar-rekwiżiti ta’ dan ir-Regolament.
      11.6.   L-awtorità kompetenti għandha tivverifika li jeżistu arranġamenti sodisfaċenti sabiex ikun żgurat kontroll effettiv tal-konformità tal-produzzjoni qabel ma tingħata l-approvazzjoni tat-tip.
      11.7.   Għandhom jiġu pprovduti struzzjonijiet speċjali dwar l-użu għal operazzjonijiet ta’ coupling li jiddevjaw minn dawk tas-soltu, li jridu jinkludu b’mod partikolari, struzzjonijiet dwar coupling u uncoupling b’modi differenti ta’ tħaddim (eż. pożizzjonijiet angolati). Kull vettura trid tkun akkumpanjata minn tali struzzjonijiet speċjali għat-tħaddim.
      12.   APPROVAZZJONI
      12.1.   Jekk il-vettura sottomessa għall-approvazzjoni skont dan ir-Regolament tkun mgħammra b’CCD approvat u tissodisfa r-rekwiżiti tal-paragrafu 13 hawn isfel, dik it-tip ta’ vettura għandha tiġi approvata.
      12.2.   Għandu jiġi assenjat numru tal-approvazzjoni għal kull tip approvat. L-ewwel żewġ numri tiegħu (00 għar-Regolament fil-forma preżenti tiegħu) għandhom jindikaw is-serje tal-emendi li tinkorpora l-iżjed emendi tekniċi riċenti importanti li saru fir-Regolament fiż-żmien tal-ħruġ tal-approvazzjoni. L-istess Parti Kontraenti ma tistax tassenja l-istess numru lil tip ieħor ta’ vettura.
      12.3.   L-avviż tal-approvazzjoni jew tal-estensjoni jew tar-rifjut tal-approvazzjoni ta’ tip ta’ vettura skont dan ir-Regolament għandu jiġi kkomunikat lill-Partijiet Kontraenti li jkunu qegħdin japplikaw dan ir-Regolament, permezz ta’ formola li tikkonforma mal-mudell fl-Anness 2 għal dan ir-Regolament.
      12.4.   Ma’ kull vettura konformi ma’ tip ta’ vettura approvata skont dan ir-Regolament, għandha titwaħħal, b’mod li jidher u faċilment aċċessibbli kif speċifikat fil-formola tal-approvazzjoni, marka ta’ approvazzjoni internazzjonali li tikkonsisti minn:
      12.4.1.   Ċirku madwar l-ittra “E”, segwit min-numru tal-pajjiż li jkun ta l-approvazzjoni (3);
      12.4.2.   In-numru ta’ dan ir-Regolament, segwit mill-ittra “R”, daxx u n-numru tal-approvazzjoni, fuq il-lemin taċ-ċirku preskritt fil-paragrafu 12.4.1.
      12.5.   Jekk il-vettura tikkonforma ma’ tip ta’ vettura approvata, skont wieħed jew aktar mir-Regolamenti annessi mal-Ftehim, fil-pajjiż li jkun ta l-approvazzjoni skont dan ir-Regolament, ma jkunx hemm għalfejn jiġi ripetut is-simbolu preskritt fil-paragrafu 12.4.1.; f’dan il-każ, ir-Regolament u n-numri tal-approvazzjoni u s-simboli addizzjonali tar-Regolamenti kollha li bihom ingħatat l-approvazzjoni fil-pajjiż li jkun ta l-approvazzjoni skont dan ir-Regolament għandhom jitpoġġew f’kolonni vertikali fuq il-lemin tas-simbolu preskritt fil-paragrafu 12.4.1.
      12.6.   Il-marka tal-approvazzjoni trid tkun tidher b’mod ċar u li ma jitħassarx.
      12.7.   Il-marka tal-approvazzjoni għandha titqiegħed qrib jew fuq il-pjanċa bl-informazzjoni dwar il-vettura mwaħħla mill-manifattur.
      12.8.   Anness III għal dan ir-Regolament jagħti eżempji ta’ arranġamenti tal-marki tal-approvazzjoni.
      13.   REKWIŻITI FIR-RIGWARD TAT-TWAĦĦIL TA’ CCD APPROVAT
      13.1.   Ir-rekwiżiti ta’ Sezzjoni I, paragrafu 5.1., bl-esklużjoni tal-paragrafu 5.1.12. iridu jiġu sodisfatti meta jitwaħħal il-CCD mal-vettura, minkejja xi influwenzi li jistgħu jkunu kkawżati mit-tħaddim tal-vettura.
      13.2.   Il-CCD użat m’għandux ixekkel il-moviment tal-vetturi li magħhom ikun imwaħħal. Din il-kundizzjoni għandha titqies li ġiet sodisfatta jekk ir-rekwiżiti tat-test deskritti fl-Anness IV jiġu osservati.
      13.3.   Sinjal ta’ twissija kif imsemmi f’Sezzjoni I, paragrafi 5.1.5.2. u 5.1.13.
      13.3.1.   L-apparat akustiku jrid ikun pożizzjonat fil-kabina tax-xufier u jrid jinstema’ mingħajr diffikultà mis-sewwieq f’kull ċirkustanza, meta l-vettura tkun qiegħda tintuża b’mod normali.
      13.3.2.   Is-sinjal viżwali għandu jkun ta’ lewn aħmar u pożizzjonat fuq il-pannell tal-istrumenti fil-kamp viżiv dirett tas-sewwieq u jrid ikun viżibbli faċilment anki binhar.
      13.4.   Il-coupling u l-uncoupling iridu jkunu possibbli b’angoli ta’ coupling ta’ 50° b’mod orizzontali kemm lejn il-lemin kif ukoll lejn ix-xellug, sa 10° b’mod vertikali kemm ’il fuq kif ukoll ’l isfel bi trejlers sħaħ, sa 6° b’mod vertikali kemm ’il fuq kif ukoll ’l isfel bi trejlers bil-fus fiċ-ċentru u sa 7° meta mdawwra fuq il-fus fiż-żewġ direzzjonijiet, jiġifieri jrid ikun possibbli li t-trejler jiġi coupled għall-pożizzjonijiet angolari msemmija hawn fuq bejn il-vettura tal-irmunkar u l-ganċ għall-irmunkar tat-trejler mingħajr ma jkun meħtieġ l-intervent ta’ persunal addizzjonali.
      Waqt coupling awtomatiku, huwa permess li tiġi rranġata pożizzjoni temporanja qabel ma jsir il-coupling finali. Il-pożizzjoni temporanja trid tippermetti li l-kombinazzjoni tiġi mmanuvrata mingħajr periklu. Jekk l-azzjoni finali ssir b’mod manwali, l-ispazju bejn il-vetturi jrid ikun ta’ mill-anqas 500 mm.
      13.5.   Mill-pożizzjoni wieqfa jrid ikun possibbli li persuna tippożizzjona l-apparat tal-coupling qabel il-proċedura tal-coupling mingħajr ma tuża għodda. Dan ir-rekwiżit japplika wkoll għat-tqabbid u l-iskonnettjar tal-kejbils tal-brejkijiet u elettriċi.
      13.6.   Rekwiżiti ġenerali
      Biex tippermetti coupling awtomatiku, il-ħolqa tal-ganċ għall-irmunkar trid tkun aġġustabbli b’mod vertikali ma’ nofs l-għoli tal-apparat tal-coupling fil-kundizzjonijiet normali kollha tat-traffiku u operattivi.
      14.   MODIFIKI TAT-TIP TA’ VETTURA U ESTENSJONI TAL-APPROVAZZJONI
      14.1.   Kwalunkwe modifika tat-tip ta’ vettura kif definita fil-paragrafu 2.1.4. għandha tiġi nnotifikata lid-dipartiment amministrattiv li jkun approva t-tip ta’ vettura. Id-dipartiment imbagħad jista’ jew:
      14.1.1.   Jikkunsidra li ma jkunx probabbli li l-modifiki li saru jkollhom xi effett negattiv apprezzabbli u li fi kwalunkwe każ il-vettura tkun għadha konformi mar-rekwiżiti, jew
      14.1.2.   Jitlob rapport ieħor tat-test mis-servizz tekniku.
      14.2.   Il-konferma jew ir-rifjut tal-approvazzjoni, fejn tiġi speċifikata l-modifika, għandha tiġi kkomunikata bil-proċedura preskritta fil-paragrafu 12.3. hawn fuq lill-Partijiet Kontraenti li jkunu qegħdin japplikaw dan ir-Regolament.
      14.3.   L-awtorità kompetenti li toħroġ estensjoni tal-approvazzjoni għandha tassenja numru tas-serje għal tali estensjoni u tinforma biha lill-Partijiet l-oħra għall-Ftehim tal-1958 li jkunu qegħdin japplikaw dan ir-Regolament, permezz ta’ formola ta’ komunikazzjoni li tikkonforma mal-mudell fl-Anness II għal dan ir-Regolament.
      15.   KONFORMITÀ TAL-PRODUZZJONI
      15.1.   Kull vettura approvata skont dan ir-Regolament għandha tkun immanifatturata b’mod li tikkonforma mat-tip approvat billi tissodisfa r-rekwiżiti stipulati fil-paragrafu 13 hawn fuq.
      15.2.   Sabiex jiġi vverifikat li r-rekwiżiti tal-paragrafu 15.1. huma osservati, għandhom jitwettqu kontrolli xierqa tal-produzzjoni.
      15.3.   Id-detentur tal-approvazzjoni għandu, b’mod partikolari:
      15.3.1.   jassigura li jeżistu proċeduri għall-kontroll effettiv tal-kwalità tal-vetturi fir-rigward tal-aspetti kollha relatati mal-konformità mar-rekwiżiti stipulati fil-paragrafu 13 hawn fuq;
      15.3.2.   ikollu aċċess għall-apparat ta’ kontroll neċessarju biex tiġi ċċekkjata l-konformità ma’ kull tip approvat;
      15.3.3.   jassigura li l-informazzjoni tar-riżultati tat-testijiet tiġi rrekordjata u li d-dokumenti relatati jibqgħu disponibbli għal perjodu li għandu jiġi stabbilit bi ftehim mas-servizz amministrattiv;
      15.3.4.   janalizza r-riżultati ta’ kull tip ta’ test, bl-għan li jivverifika u jassigura l-istabilità tal-karatteristiċi tal-prodott, filwaqt li jagħmel konċessjoni għall-varjazzjoni fil-produzzjoni industrijali;
      15.3.5.   jassigura li, għal kull tip ta’ prodott, jitwettqu numru suffiċjenti ta’ kontrolli u testijiet, f’konformità mal-proċeduri approvati mill-awtorità kompetenti;
      15.3.6.   jassigura li kwalunkwe ġbir ta’ kampjuni jew ta’ partijiet li juri nuqqas ta’ konformità fit-tip ta’ test inkwistjoni għandu jwassal għal teħid ieħor ta’ kampjuni u għal test ieħor. Għandhom jittieħdu l-passi kollha neċessarji biex terġa’ tiġi stabbilita l-konformità tal-produzzjoni korrispondenti.
      15.4.   L-awtorità kompetenti li tkun tat l-approvazzjoni tat-tip tista’ fi kwalunkwe ħin tivverifika l-metodi ta’ kontroll tal-konformità applikabbli għal kull unità tal-produzzjoni.
      15.4.1.   F’kull spezzjoni, għandhom jiġu ppreżentati lill-ispettur li jkun qiegħed jagħmel iż-żjara, il-kotba tat-testijiet u r-rekords tal-istħarriġ tal-produzzjoni.
      15.4.2.   L-ispettur jista’ jieħu kampjuni fuq bażi każwali biex jiġu ttestjati fil-laboratorju tal-manifattur. In-numru minimu ta’ kampjuni jista’ jiġi determinat fid-dawl tar-riżultati tal-kontrolli tal-manifattur innifsu.
      15.4.3.   Fejn il-livell tal-kwalità ma jidhirx sodisfaċenti u fejn tinħass il-ħtieġa li tiġi vverifikata l-validità tat-testijiet imwettqa fl-applikazzjoni tal-paragrafu 15.4.2. hawn fuq, l-ispettur għandu jagħżel kampjuni, sabiex jintbagħtu lis-servizz tekniku li jkun għamel it-testijiet għall-approvazzjoni tat-tip.
      15.4.4.   L-awtorità kompetenti tista’ twettaq kwalunkwe test preskritt f’dan ir-Regolament.
      15.4.5.   Il-frekwenza normali tal-ispezzjonijiet awtorizzati mill-awtorità kompetenti għandha tkun darba kull sentejn. F’każ fejn jiġu rrekordjati riżultati negattivi waqt waħda minn dawn iż-żjarat, l-awtorità kompetenti għandha tassigura li jittieħdu l-passi kollha neċessarji biex terġa’ tiġi stabbilita l-konformità tal-produzzjoni fl-inqas żmien possibbli.
      16.   PENALI GĦAN-NUQQAS TA’ KONFORMITÀ TAL-PRODUZZJONI
      16.1.   L-approvazzjoni mogħtija fir-rigward ta’ tip ta’ vettura skont dan ir-Regolament tista’ tiġi rtirata jekk ir-rekwiżiti stipulati fil-paragrafu 13 hawn fuq ma jiġux osservati.
      16.2.   Jekk Parti Kontraenti għall-Ftehim li tkun qiegħda tapplika dan ir-Regolament tirtira approvazzjoni li tkun tat qabel, hija għandha tgħarraf immedjatament b’dan lill-Partijiet l-oħra għall-Ftehim li jkunu qegħdin japplikaw dan ir-Regolament, permezz ta’ formola ta’ komunikazzjoni li tikkonforma mal-mudell fl-Anness II għal dan ir-Regolament.
      17.   TWAQQIF TAL-PRODUZZJONI B’MOD DEFINITTIV
      17.1.   Jekk id-detentur tal-approvazzjoni jieqaf kompletament milli jimmanifattura tip ta’ vettura approvata skont dan ir-Regolament, huwa għandu jinforma b’dan lill-awtorità li tat l-approvazzjoni, li min-naħa tagħha għandha tinforma lill-Partijiet l-oħra għall-Ftehim tal-1958 li jkunu qegħdin japplikaw dan ir-Regolament, permezz ta’ formola ta’ komunikazzjoni li tikkonforma mal-mudell fl-Anness II għal dan ir-Regolament.
      18.   ISMIJIET U INDIRIZZI TAS-SERVIZZI TEKNIĊI RESPONSABBLI GĦAT-TWETTIQ TAT-TESTIJIET TAL-APPROVAZZJONI U TAD-DIPARTIMENTI AMMINISTRATTIVI
      18.1.   Il-Partijiet għall-Ftehim li jkunu qegħdin japplikaw dan ir-Regolament għandhom jikkomunikaw lis-segretarjat tan-Nazzjonijiet Uniti l-ismijiet u l-indirizzi tas-servizzi tekniċi responsabbli biex iwettqu t-testijiet tal-approvazzjoni u tad-dipartimenti amministrattivi li jagħtu l-approvazzjoni u li lilhom iridu jintbagħtu l-formoli li jiċċertifikaw l-approvazzjoni jew l-estensjoni, jew ir-rifjut jew l-irtirar tal-approvazzjoni, jew it-twaqqif tal-produzzjoni b’mod definittiv, maħruġa f’pajjiżi oħra.
      
         (1)  1 għall-Ġermanja, 2 għal Franza, 3 għall-Italja, 4 għall-Olanda, 5 għall-Iżvezja, 6 għall-Belġju, 7 għall-Ungerija, 8 għar-Repubblika Ċeka, 9 għal Spanja, 10 għall-Jugożlavja, 11 għar-Renju Unit, 12 għall-Awstrija, 13 għal-Lussemburgu, 14 għall-Iżvizzera, 15 (vakanti), 16 għan-Norveġja, 17 għall-Finlandja, 18 għad-Danimarka, 19 għar-Rumanija, 20 għall-Polonja, 21 għall-Portugall, 22 għall-Federazzjoni Russa, 23 għall-Greċja, 24 (vakanti), 25 għall-Kroazja, 26 għas-Slovenja, 27 għas-Slovakja, 28 għall-Belarus, 29 għall-Estonja, 30-36 (vakanti) u 37 għat-Turkija. In-numri suċċessivi għandhom jiġu assenjati lill-pajjiżi l-oħra fl-ordni kronoloġika li biha jirratifikaw jew jaderixxu mal-Ftehim dwar l-Għarfien tal-Approvazzjoni għal Tagħmir u Partijiet ta’ Vetturi bil-Mutur, u n-numri assenjati b’dan il-mod għandhom jiġu kkomunikati mis-Segretarju Ġenerali tan-Nazzjonijiet Uniti lill-Partijiet Kontraenti għall-Ftehim.
      
         (2)  Sakemm jiġu mifthiema proċeduri ta’ ttestjar uniformi, il-manifatturi għandhom jipprovdu s-Servizzi Tekniċi bil-proċeduri u r-riżultati tat-testijiet tagħhom.
      
         (3)  1 għall-Ġermanja, 2 għal Franza, 3 għall-Italja, 4 għall-Olanda, 5 għall-Iżvezja, 6 għall-Belġju, 7 għall-Ungerija, 8 għar-Repubblika Ċeka, 9 għal Spanja, 10 għall-Jugożlavja, 11 għar-Renju Unit, 12 għall-Awstrija, 13 għal-Lussemburgu, 14 għall-Iżvizzera, 15 (vakanti), 16 għan-Norveġja, 17 għall-Finlandja, 18 għad-Danimarka, 19 għar-Rumanija, 20 għall-Polonja, 21 għall-Portugall, 22 għall-Federazzjoni Russa, 23 għall-Greċja, 24 (vakanti), 25 għall-Kroazja, 26 għas-Slovenja, 27 għas-Slovakkja, 28 għall-Belarus, 29 għall-Estonja, 30-36 (vakanti) u 37 għat-Turkija. In-numri suċċessivi għandhom jiġu assenjati lill-pajjiżi l-oħra fl-ordni kronoloġiku li bih jirratifikaw jew jaderixxu mal-Ftehim dwar l-Għarfien tal-Approvazzjoni għal Tagħmir u Partijiet ta’ Vetturi bil-Mutur, u n-numri assenjati b’dan il-mod għandhom jiġu kkomunikati mis-Segretarju Ġenerali tan-Nazzjonijiet Uniti lill-Partijiet Kontraenti għall-Ftehim.
      
         ANNESS I
         KOMUNIKAZZJONI
         (Format massimu: A4 (210 × 297 mm))
         
            
         Test ta 'immaġni
         
            maħruġa minn:
            Isem tal-amministrazzjoni:
            dwar: (2)
            APPROVAZZJONI MOGĦTIJA
            APPROVAZZJONI ESTIŻA
            APPROVAZZJONI MIĊĦUDA
            APPROVAZZJONI RTIRATA
            TWAQQIF TAL-PRODUZZJONI B’MOD DEFINITTIV
            ta’ CCD skont ir-Regolament Nru. 102, Sezzjoni I
            Approvazzjoni Nru.:
            Estensjoni Nru.:
            1. Isem kummerċjali jew il-marka tal-CCD:
            2. Tip ta’ CCD:
            3. L-isem u l-indirizz tal-manifattur:
            4. Jekk applikabbli, l-isem u l-indirizz tar-rappreżentant tal-manifattur:
            5. Deskrizzjoni qasira tal-CCD:
            6. Tip:
            6.1. Vettura li fuqha ġie ttestjat il-CCD:
            6.2. Deskrizzjoni qasira li tinkludi informazzjoni fir-rigward tal-paragrafu 3.2.3.:
            7. Spazju minimu bejn il-vettura bil-mutur u l-vettura rmunkata:
            8. Estensjoni massima tal-apparat:
            9. Restrizzjonijiet tal-użu fuq il-vetturi li jistgħu jintużaw (2): (eż. trakk, trakter, trejler, nofs trejler, trejler bil-fus fiċ-ċentru).
            Piż massimu permissibbli tat-trejler:
            Piż massimu permissibbli tat-trakter:
            10. CCD sottomess għall-approvazzjoni fi:
            11. Servizz tekniku responsabbli biex iwettaq it-testijiet tal-approvazzjoni:
            12. Data tar-rapport dwar it-test maħruġ minn dak is-servizz:
            13. Numru tar-rapport dwar it-test maħruġ minn dak is-servizz:
            14. L-approvazzjoni tal-CCD ġiet mogħtija/miċħuda/estiża/irtirata (2)
            15. Pożizzjoni tal-marka tal-approvazzjoni fuq il-CCD:
            16. Post:
            17. Data:
            18. Firma:
            19. Lista tad-dokumenti fil-fajl tal-approvazzjoni depożitat mas-servizz amministrattiv li ta l-approvazzjoni hija mehmuża ma’ din il-komunikazzjoni u tista’ tinkiseb jekk tiġi mitluba.
            (1) Numru li jidentifika l-pajjiż li ta/estenda/ċaħad/irtira l-approvazzjoni (ara d-dispożizzjonijiet fir-rigward tal-approvazzjoni fir-Regolament).
            (2) Ħassar fejn ma japplikax.
         
      
      
         ANNESS II
         KOMUNIKAZZJONI
         (Format massimu: A4 (210 × 297 mm))
         
            
         Test ta 'immaġni
         
            maħruġa minn:
            Isem tal-amministrazzjoni:
            dwar: (2)
            APPROVAZZJONI MOGĦTIJA
            APPROVAZZJONI ESTIŻA
            APPROVAZZJONI MIĊĦUDA
            APPROVAZZJONI RTIRATA
            TWAQQIF TAL-PRODUZZJONI B’MOD DEFINITTIV
            ta’ tip ta’ vettura fir-rigward tat-twaħħil ta’ CCD approvat skont is-Sezzjoni II tar-Regolament Nru. 102
            Approvazzjoni Nru.:
            Estensjoni Nru.:
            1. Isem kummerċjali jew il-marka tal-vettura:
            2. Tip ta’ vettura:
            3. L-isem u l-indirizz tal-manifattur:
            4. Jekk applikabbli, l-isem u l-indirizz tar-rappreżentant tal-manifattur:
            5. Kategorija tal-vettura N2, N3, O3, O4 (2):
            6. Deskrizzjoni qasira tat-tip ta’ vettura fir-rigward tal-CCD (eż. trakk, trakter, trejler, nofs trejler, trejler bil-fus fiċ-ċentru):
            Piż massimu permissibbli tat-trejler:
            Piż massimu permissibbli tat-trakter:
            7. Isem kummerċjali jew il-marka tal-CCD(s) u n-Numru/Numri tal-approvazzjoni tiegħu/tagħhom:
            8. Spazju minimu bejn il-vettura tal-irmunkar u l-vettura rmunkata:
            9. Tul massimu tal-vetturi bil-CCD(s) fil-pożizzjoni attiva:
            10. Restrizzjoni fuq il-vetturi li għandhom jiġu coupled mat-tip ta’ vettura:
            11. Vettura sottomessa għall-approvazzjoni fi:
            12. Servizz tekniku responsabbli biex iwettaq it-testijiet tal-approvazzjoni:
            13. Data tar-rapport dwar it-test maħruġ minn dak is-servizz:
            14. Numru tar-rapport dwar it-test maħruġ minn dak is-servizz:
            15. Approvazzjoni mogħtija/miċħuda/estiża/irtirata (2)
            16. Pożizzjoni tal-marka tal-approvazzjoni fuq il-vettura:
            17. Post:
            18. Data:
            19. Firma:
            20. Il-lista tad-dokumenti fil-fajl tal-approvazzjoni depożitat mas-servizz amministrattiv li ta l-approvazzjoni hija mehmuża ma’ din il-komunikazzjoni u tista’ tinkiseb jekk tiġi mitluba.
            (1) Numru li jidentifika l-pajjiż li ta/estenda/ċaħad/irtira l-approvazzjoni (ara d-dispożizzjonijiet fir-rigward tal-approvazzjoni fir-Regolament).
            (2) Ħassar fejn ma japplikax.
         
      
      
         ANNESS III
         EŻEMPJU TAL-MARKA TAL-APPROVAZZJONI
         
            
         Il-marka tal-approvazzjoni hawn fuq, imwaħħla ma’ CCD, turi li l-CCD ikkonċernat kien approvat fl-Olanda (E4), skont ir-Regolament Nru. 102, bl-approvazzjoni Nru. 002439. L-ewwel żewġ ċifri tan-numru tal-approvazzjoni jindikaw li l-approvazzjoni ngħatat skont ir-rekwiżiti tar-Regolament Nru. 102 fil-forma oriġinali tiegħu.
      
      
         ANNESS IV
         REKWIŻITI FIR-RIGWARD TAT-TESTIJIET U L-PRESTAZZJONI (1)
         
         (Ara paragrafu 5.1.10.)
         1.   DISTANZA TAL-IRKUPRU TAL-CCD
         Il-kombinazzjoni tal-vettura tal-irmunkar/trejler għandha tinstaq, minn pożizzjoni ’l quddiem, madwar liwja li jkollha raġġ estern ta’ 12,5 metri u titwaqqaf meta l-vettura tal-irmunkar tkun daret f’angolu ta’ 90° (yaw-angle). Il-kombinazzjoni mbagħad għandha tiġi aċċellerata kemm jista’ jkun malajr għal veloċità ta’ 30 ± 2 km/siegħa u tinżamm f’din il-veloċità sakemm jintemm it-test. Il-ġbid lura komplet tal-CCD irid ikun seħħ sa 150 metru mill-pożizzjoni tal-bidu tal-aċċellerazzjoni (ara l-Figura 1 hawn isfel).
         Dan it-test għandu jitwettaq kemm fid-direzzjoni tax-xellug kif ukoll f’tal-lemin.
         Figura 1
         
            
         Test ta 'immaġni
         
            pożizzjoni tal-bidu
         
         
            Nota: L-osservanza ta’ dawn ir-rekwiżiti ma tiggarantix li t-tul globali tal-kombinazzjoni tal-vetturi jkun legali fil-kundizzjonijiet kollha ta’ sewqan.
         1.2.   Is-servizz tekniku għandu jivverifika li jseħħ xi ġbid lura tal-CCD kull ħin li l-vettura tal-irmunkar tkun miexja ’l quddiem.
         2.   STABILITÀ TAL-KOMBINAZZJONI
         Għall-approvazzjonijiet skont is-Sezzjonijiet I u II, il-prestazzjoni tal-istabilità għandha tiġi mkejla waqt testijiet fit-triq imwettqa fil-kundizzjonijiet li ġejjin:
         2.1.   KUNDIZZJONIJIET TAT-TEST
         2.1.1.   Kundizzjonijiet tat-tagħbija
         2.1.1.1.   Il-vetturi jridu jkunu mgħobbija, bid-distribuzzjoni tal-piż bejn il-fusijiet tkun dik indikata mill-manifatturi tal-vetturi; fejn isir provvediment għal diversi arranġamenti tal-piż fuq il-fużijiet, id-distribuzzjoni tal-piż massimu bejn il-fusijiet trid tkun tali li l-piż fuq kull fus ikun proporzjonali mal-piż massimu permissibbli għal kull fus.
         2.1.1.2.   L-għoli taċ-ċentru tal-gravità tal-vetturi għandu jkun ta’ mill-anqas 1,7 metri.
         Il-kundizzjonijiet attwali tat-tagħbija għandhom jiġu speċifikati fir-rapport tat-test. Fil-każ ta’ vetturi ddisinjati biex jintużaw b’ċentru tal-gravità iżjed baxx minn 1,7 metri, it-test jista’, fid-diskrezzjoni tal-awtorità tal-approvazzjoni, jitwettaq fil-figura iżjed baxxa.
         F’dan il-każ, l-għoli massimu taċ-ċentru tal-gravità għandu jkun indikat fuq il-pjanċa ta’ informazzjoni mitluba mill-paragrafu 5.1.1.5.
         2.1.2.   It-test irid jitwettaq bil-veloċitajiet preskritti għal kull tip ta’ test.
         Jekk il-veloċità massima tad-disinn ta’ vettura tkun iżjed baxxa mill-veloċità preskritta għal test, it-test għandu jitwettaq bil-veloċità massima tal-vettura.
         2.1.3.   It-triq trid tkun livell u jrid ikollha wiċċ li jippermetti adeżjoni tajba;
         2.1.4.   It-testijiet iridu jitwettqu meta ma jkunx hemm riħ li jista’ jaffettwa r-riżultati;
         2.1.5.   Fil-bidu tat-testijiet, it-tajers iridu jkunu kesħin u bil-pressjoni preskritta mill-manifattur tal-vetturi jew tat-tajers għall-piż li fil-fatt iġorru r-roti meta l-vetturi jkunu weqfin; sostanzjalment għandhom jintużaw tajers ġodda.
         2.1.6.   Il-prestazzjoni preskritta trid tinkiseb mingħajr reazzjonijiet li jkabbru lilhom infushom, mingħajr devjazzjoni tal-vetturi mill-korsa tagħhom, u mingħajr vibrazzjoni mhux tas-soltu fis-sistema tal-istering u tal-coupling.
         2.2.   TEST TAL-ISTABILITÀ F’LINJA DRITTA
         2.2.1.   Il-vetturi għandhom jiġu ttestjati f’veloċità ta’ 85+5/–0 km/siegħa u jibqgħu allinjati. Matul it-test, irid ikun possibbli li wieħed jivvjaġġa tul sezzjoni dritta tat-triq mingħajr korrezzjoni mhux tas-soltu bl-istering mis-sewwieq.
         2.2.2.   Test tal-ibbrejkjar tal-emerġenza f’linja dritta minn veloċità ta’ 60 km/siegħa għal wieqaf b’deċellerazzjoni medja żviluppata sħiħa ta’ mill-anqas 4 m/s2 m’għandux iġiegħel il-kombinazzjoni toħroġ barra karreġġjata wiesgħa 3.5 metri.
         2.2.3.   B’bidu minn wieqfa, aċċellerazzjoni ’l quddiem ta’ mill-anqas 2 m/s2 m’għandha tikkawża ebda moviment bejn il-vetturi li jkun ta’ livell li jista’ joħloq diffikultà għas-sewwieq biex jikkontrolla l-kombinazzjoni ta’ vetturi. Jekk l-aċċellerazzjoni preskritta għal dan it-test ma tkunx tista’ tinkiseb minn kombinazzjoni ta’ vetturi, it-test għandu jitwettaq bl-aċċellerazzjoni massima disponibbli).
         2.2.4.   M’għandha sseħħ l-ebda deformazzjoni permanenti matul it-testijiet ta’ hawn fuq.
         2.3.   BDIL TAL-KARREĠĠJATA
         2.3.1.   Manuvra simulata ta’ qbiż ta’ vettura, kif definit fl-appendiċi, imwettqa b’veloċità li tiżdied progressivament għal 80 km/siegħa, m’għandha tikkawża lis-sewwieq l-ebda diffikultà biex jikkontrolla l-kombinazzjoni.
         2.3.2.   B’veloċità ta’ 20 km/siegħa, is-sewqan minn naħa għall-oħra tal-linja b’mod alternat mill-anqas 3 darbiet billi l-istering jiddawwar kemm jista’ jkun malajr u safejn possibbli, m’għandu jikkawża l-ebda kuntatt bejn il-vetturi jew ħsara fil-CCD (il-wisa’ tal-linja hi 10 metri).
         3.   MOVIMENT ĊIRKULARI
         3.1.   B’bidu minn wieqfa u pożizzjoni ’l quddiem, il-kombinazzjoni għandha tinstaq madwar kurva b’raġġ ta’ 25 metru għal veloċità ta’ 20 km/siegħa b’aċċellerazzjoni ta’ 2 ± 10 % m/s2. Dan m’għandu jikkawża l-ebda moviment bejn il-vetturi li jkun ta’ livell li jista’ joħloq diffikultà għas-sewwieq biex jikkontrolla l-kombinazzjoni ta’ vetturi.
         Bil-vettura tal-irmunkar u t-trejler ikunu adottaw qagħda stabbli, dur sabiex ix-xifer ta’ barra ta’ quddiem jiddeskrivi raġġ ta’ 25 metru, b’veloċità kostanti ta’ 5 km/siegħa. Għandu jitkejjel iċ-ċirku deskritt mix-xifer ta’ barra fuq wara tat-trejler. Din il-manuvra għandha tiġi ripetuta fl-istess kundizzjonijiet iżda b’veloċità ta’ 25 km/siegħa ± 1 km/siegħa.
         Waqt dawn il-manuvri, ix-xifer estern fuq wara tat-trejler, li jkun qiegħed jivvjaġġa b’veloċità ta’ 25 km/siegħa ± 1 km/siegħa, m’għandux joħroġ barra ċ-ċirku deskritt waqt il-manuvra b’veloċità kostanti ta’ 5 km/siegħa b’iżjed minn 0,70 metru (ara l-Figura 2 hawn isfel).
         Figura 2
         
            
         L-ebda parti tat-trejler m’għandha tiċċaqlaq iżjed minn 0,5 metru lilhinn mit-tanġent ma’ ċirku b’raġġ ta’ 25 metru meta jkun irmunkat minn vettura li tħalli l-passaġġ ċirkolari tul it-tanġent filwaqt li żżomm il-veloċità ta’ 25 km/siegħa. Dan ir-rekwiżit għandu jiġi sodisfatt mill-punt fejn it-tanġent jiltaqa’ maċ-ċirku għal punt 40 metru tul it-tanġent. Wara dak il-punt, it-trejler irid jivvjaġġa mingħajr devjazzjoni eċċessiva jew vibrazzjoni mhux tas-soltu fl-apparat tal-istering tiegħu (ara Figura 3 hawn isfel).
         Figura 3
         
            
         Kwalunkwe vettura bil-mutur jew vettura kombinata li tkun f’moviment trid tkun kapaċi ddur f’ċirku li jkollu raġġ estern ta’ 12,50 metri u raġġ intern ta’ 5,30 metri. It-test għandu jitwettaq fid-direzzjonijiet kemm tax-xellug kif ukoll tal-lemin. L-ebda parti tal-kombinazzjoni, fejn din tidħol fiċ-ċirku minn tanġent, ma tista’ tirkeb fuq dak it-tanġent b’iżjed minn 0,8 metru lilhinn mill-punt tal-intersezzjoni (ara Figura 4 hawn isfel).
         Figura 4
         
            
         4.   ŻRIEŻAQ
         Meta jkunu pożizzjonati b’mod lonġitudinali f’linja u fil-pożizzjoni normali ta’ tħaddim:
         4.1.1.   M’għandu jkun hemm ebda kuntatt aċċidentali bejn xi parti mill-apparat tal-irmunkar u l-vettura tal-irmunkar jew it-trejler meta l-vetturi jkunu pożizzjonati f’angolu vertikali relattiv ta’ 6°.
         4.1.2.   M’għandu jseħħ l-ebda kuntatt bejn il-korpi tal-vettura tal-irmunkar u t-trejler f’angolu vertikali relattiv ta’ 5°.
         4.2.   Ir-rekwiżiti tal-paragrafu 4.1.1. u 4.1.2. jistgħu jiġu vverifikati permezz ta’ kalkolazzjoni fid-diskrezzjoni tas-servizz tekniku.
         
            (1)  Għall-finijiet tal-approvazzjonijiet skont is-Sezzjoni II, is-servizz tekniku jista’ jikkunsidra t-testijiet imwettqa għall-finijiet tas-Sezzjoni I.
         
            (2)  Is-servizz tekniku għandu jikkunsidra l-issettjar predominanti tal-kombinazzjoni.
         
            Appendiċi
            LINJA TAL-QBIŻ (OVERTAKING) TA’ VETTURA
            (Ara paragrafu 2.3.1.)
            
               
            Test ta 'immaġni
            
               distanza għall-istabbilizzazzjoni mil-ġdid
            
            
               Nota: Dan l-arranġament tal-linja jista’ jkun soġġett għal reviżjoni meta jiġi sostitwit minn Standard tal-ISO.